Document ID: /roh_data/filtered/fineweb-2-filterrobots_roh.jsonl.gz/67664

La mesemna vers saira è ina bova da glitta sa distatgada en l'aclaun Scombras, sin il territori da la vischnanca da Panaduz. La finala haja la bova da 20 meters tschiffà ina chasa, communitgescha la Polizia chantunala.
Ils pumpiers da Panaduz e Razèn han pudì salvar l'abitant ch'era bloccà en la chasa. Silsuenter èn l'um e sia dunna vegnids transportads per ina controlla en l'Ospital chantunal a Cuira.
La vischnanca da Panaduz ha serrà ad interim la via da Sculms ord raschuns da segirtad.